Vienošanās Nr.1
pie 2024.gada 21.novembra iepirkuma līguma Nr.1.5/93
"Saimniecības preču piegāde Rēzeknes valstspilsētas pašvaldības un tās struktūrvienību vajadzībām" 
1.iepirkuma daļa "Tīrīšanas un mazgāšanas līdzekļu piegāde" 
(iepirkuma identifikācijas numurs RVP 2024/60)

Rēzeknē							                       datums skatāms laika zīmogā

Rēzeknes valstspilsētas pašvaldības aģentūra „Rēzeknes Kultūras un tūrisma centrs”, reģ.Nr.90009923415, juridiskā adrese: Rēzekne, Atbrīvošanas aleja 93, LV-4601, tās direktores Kristīnes Kokorevičas personā, kura rīkojas uz Rēzeknes valstspilsētas pašvaldības aģentūras „Rēzeknes Kultūras un tūrisma centrs” nolikuma (apstiprināts ar Rēzeknes valstspilsētas pašvaldības domes 21.12.2023. lēmumu Nr.1055) pamata, turpmāk – Pircējs, no vienas puses, un
SIA “Mayeri Professional”, reģ.Nr.44103033190, juridiskā adrese: Biksēres iela 6, Rīga, LV-1073, tās valdes priekšsēdētāja Raivja Jaunzema personā, turpmāk - Pārdevējs, no otras puses, abi kopā – Puses, katrs atsevišķi – Puse, brīvas gribas vadīti, bez maldiem, viltus un spaidiem vienojas par sekojošo:
a) sakarā ar to, ka Pircējs ir izlietojis visu Līguma 2.1.apakšpunktā norādīto summu un Pircējam vēl nav noslēgts jauns iepirkuma līgums, kā arī Pircēja struktūrvienībai pastāv nepieciešamība nodrošināt tīrīšanas un mazgāšanas līdzekļu piegādes pieejamības nepārtrauktību;
b) saskaņā ar 2024.gada 21.novembra iepirkuma līguma Nr.1.5/93 (turpmāk – Līgums) 9.1. un 9.3. apakšpunktiem un pamatojoties uz Publisko iepirkumu likuma 61.panta pirmās daļas 2. un 3.punktu,  trešās daļas 3.punktu un piekto daļu, nemainot Līguma vispārējo raksturu un iepirkuma procedūras dokumentos noteikto mērķi, noslēdz šādu vienošanos (turpmāk – vienošanās) par Līguma grozījumiem: 
1. Veikt Līguma kopējās summas grozījumus, palielinot to par 15 % (piecpadsmit procentiem) un izsakot Līguma 2.1. apakšpunktu sekojošā redakcijā: „2.1. Līguma kopējā summa ir līdz 545,87 EUR (pieci simti četrdesmit pieci euro un 87 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.”
2. Veikt Līguma grozījumus, pagarinot Līguma termiņu līdz 2025.gada 31.decembrim un izsakot Līguma 4.1. punktu sekojošā redakcijā: „4.1. Līgums stājas spēkā ar tā Pušu abpusējas parakstīšanas dienu un ir spēkā līdz 2025.gada 31.decembrim vai līdz brīdim, kad Pircējs ir izlietojis visu Līguma 2.1.apakšpunktā norādīto Līguma kopējo summu, atkarībā no tā, kurš no nosacījumiem iestājas pirmais.”
3. Vienošanās stājas spēkā 2025.gada 21.novembrī un ir spēkā līdz Pušu saistību pilnīgai izpildei.
4. Pārējie Līguma nosacījumi paliek spēkā.
5. Puses vienošanos ir izlasījušas un tām iebildumu nav.
6. Vienošanās sastādīta latviešu valodā uz 1 (vienas) lapas elektroniskā dokumenta veidā un parakstīta ar drošu elektronisko parakstu, kas satur laika zīmogu.

